wickkiey/tamil-wikipedia-chunked huggingface dataset:
# சிபித்தாங் மாவட்டம்

## வரலாறு

### புரூணை சுல்தானகம்

1884-ஆம் ஆண்டு வரையில், சிபித்தாங் மாவட்டம், புரூணை சுல்தானகத்தின் (*Sultanate of Brunei*) முன்னாள் பிரதேசமாகும். நவம்பர் 5, 1884-இல், சிபித்தாங்; கோலா பென்யூ ஆகிய நிலப் பகுதிகளை பிரித்தானிய வடக்கு போர்னியோ நிறுவனத்திற்கு (*North Borneo Chartered Company*), அப்போதைய புரூணை சுல்தான் (Sultan of Brunei) விட்டுக் கொடுத்தார்.  
12 செப்டம்பர் 1901-இல், பிரித்தானிய வடக்கு போர்னியோ நிறுவனம், மெங்கலோங் (*Mengalong*) மற்றும் மெரந்தாமான் (*Merantaman*) பகுதிகளைக் கையகப் படுத்தியது.  
அப்போது இந்தப் பகுதிகள் புரூணை சுல்தானகத்தின் பரம்பரை ஆட்சியாளரான பெங்கீரான் தெங்கா டாமித் பெங்கீரான் அனாக் பொங்சுவின் (*Pengiran Tengah Damit Pengiran Anak Bongsu*) மானியத்தின் மூலமாக பிரித்தானிய வடக்கு போர்னியோ நிறுவனத்திற்கு வழங்கப் பட்டன. இந்தப் பகுதிகள் இப்போது சிபித்தாங் மாவட்டத்தின் ஒரு பகுதியாக உள்ளன.
# சிபித்தாங் மாவட்டம்

## வரலாறு

### கிளார்க் மாநிலம்

1900-ஆம் ஆண்டு வரை, சிபித்தாங் ஆறு, வடக்கு போர்னியோவிற்கும் புரூணை சுல்தானகத்திற்கும் இடையிலான எல்லையாக இருந்தது. 1901-இல் சிபித்தாங் ஆற்றுக்கும் (*Sipitang River*) துருசான் ஆற்றுக்கும் (*Trusan River*) இடையே இருந்த நிலப்பகுதி பிரித்தானிய வடக்கு போர்னியோ நிறுவனத்தால் கையகப்படுத்தப் பட்டன.  
அந்த நிலப்பகுதிக்கு கிளார்க் மாநிலம் (*Province Clarke*) என்று பெயர் வைக்கப்பட்டது. அப்போது சிப்பித்தாங்கில் ஆண்ட்ரூ கிளார்க் (*Andrew Clarke*) என்பவர் ஓர் உயர் இராணுவ அதிகாரியாக இருந்தார். அந்த வகையில் அவரின் பெயர் அந்த இடத்திற்கும் வைக்கப்பட்டது. அங்கு ஒரு பிரித்தானிய நிர்வாக அலுவலகமும் நிறுவப்பட்டது.
# சிபித்தாங் மாவட்டம்

## மக்கள் தொகை

**2020 இல் இனம் வாரியாக மக்கள் தொகை.**  
| மொத்தம் | } |  |
| --- | --- | --- |
| குடிமக்கள் | மலாயர் | 10,762 |
| வேறு பூமிபுத்ரா | **22,189** |  |
| சீனர் | 569 |  |
| மலேசிய இந்தியர் | 44 |  |
| வேறு இனத்தவர் | 165 |  |
| மலேசியர் அல்லாதவர் | - | 4,099 |
# சிபித்தாங் மாவட்டம்

## புவியியல்

புரூணை விரிகுடாவில் இருந்து 16 கி.மீ. தொலைவில் சிபித்தாங் கடற்கரை உள்ளது. இந்தக் கடற்கரைதான் புரூணை மற்றும் லபுவானில் இருந்து வரும் பயணிகளுக்கு நுழைவாயிலாக அமைகிறது.  
சிபித்தாங் மாவட்டம் ஒரு நீண்ட கடற்கரையைக் கொண்டுள்ளது. அதன் வழியாக லுக்குத்தான் ஆறு (*Lukutan River*), சிபித்தாங் ஆறு (*Sipitang River*), மெங்காலோங் ஆறு (*Mengalong River*), பாடாஸ் ஆறு (*Padas River*) எனும் 4 முக்கிய ஆறுகள் பாய்கின்றன.
# சிபித்தாங் மாவட்டம்

## புவியியல்

### குரோக்கர் மலைத்தொடர்

தெற்கில் இருந்து தென்மேற்காக சிபித்தாங் மாவட்டத்தைக் கடக்கும் போது இந்த மாவட்டத்தில் இருந்து குரோக்கர் மலைத்தொடரை (**Crocker Range**) காணலாம். மழைக்காலத்தில் சிபித்தாங்கில் அடிக்கடி வெள்ளப்பெருக்கு ஏற்படுவது உண்டு. அதற்கு கடலோரப் பகுதிக்கு அருகில் சிறிய குன்றுகளும் சமதளமான நிலங்களும் இருப்பதும் ஒரு முக்கிய காரணம் என அறியப்பட்டு உள்ளது.
# எமின் கீச்சான்

**எமின் கீச்சான்** (*Emin's shrike-உலானிசு கபெர்னேட்டார்*) என்பது கீச்சான் குடும்பத்தில் உள்ள ஒரு பறவை சிற்றினமாகும்.
# எமின் கீச்சான்

## பரவல்

எமின் கீச்சான் கமரூன், மத்திய ஆப்பிரிக்கக் குடியரசு, காங்கோ மக்களாட்சிக் குடியரசு, கோட் டிவார், கானா, கினி-பிசாவு, மாலி, நைஜீரியா, செனிகல், தெற்கு சூடான் மற்றும் உகாண்டா ஆகிய நாடுகளில் பரவலாகக் காணப்படுகிறது. இதன் இயற்கையான வாழ்விடம் உலர் புன்னிலம் ஆகும்.
# எமின் கீச்சான்

## விளக்கம்

முதுகு மற்றும் தொடைப் பகுதியில் சாம்பல் நிறத்துடனும் கழுத்து மற்றும் கண்கள் வழியாக ஒரு கருப்பு மறைப்புடன் கூடிய சிறிய, கவர்ச்சிகரமான கீச்சான் இதுவாகும். பொதுவாக இறக்கையின் முன்புறத்தில் ஒரு சிறிய வெள்ளைத் திட்டு காணப்படும். பொதுவாக இணையாகவோ அல்லது சிறிய குழுவாகவோ காணப்படும்.
# எமின் கீச்சான்

## நிலை

இந்த சிற்றினம் மிகப் பெரிய வாழிட வரம்பைக் கொண்டுள்ளது, எனவே வரம்பு அளவு அளவுகோலின் கீழ் பாதிக்கப்படக்கூடிய வரம்புகளை அணுகாது. இதன் எண்ணிக்கையின் போக்கு நிலையானதாகத் தோன்றுகிறது. எனவே எண்ணிக்கையின் போக்கு அளவுகோலின் கீழ் இச்சிற்றினம் பாதிக்கப்படக்கூடிய வரம்புகளை அணுகவில்லை. இதனால் பன்னாட்டு இயற்கைப் பாதுகாப்புச் சங்கம் இந்தச் சிற்றினத்தினை தீவாய்ப்பு கவலை குறைந்த இனமாகப் பட்டியலிடப்பட்டுள்ளது.
# செம்பழுப்பு வால் விசிறிவால்

**செம்பழுப்பு வால் விசிறிவால்** (*Rufous-tailed fantail-ரைப்பிதுரா பீனிகுரா*) என்பது ரைப்பிதுரிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் சாவகம் தீவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# செம்பழுப்பு வால் விசிறிவால்

## விளக்கம்

செம்பழுப்பு வால் விசிறிவால் ஒரு தனித்துவமான சாவக சிற்றினம். இந்த சிற்றினத்தின் பெயருக்கேற்ப இதன் வால் செம்பழுப்பு நிறத்தில், இத்தீவில் உள்ள மற்ற இரண்டு விசிறி வால்களிலிருந்து இதை வேறுபடுத்துகிறது. வெள்ளை தொண்டை மற்றும் "கோபமான" புருவங்கள் இதன் சிறப்பாகும். மலையடிவார மற்றும் மலைக் காடுகளில் சுறுசுறுப்பாக காணக்கூடியது. பெரும்பாலும் காடுகளின் கீழ்ப்பகுதி அல்லது நடுத்தர மட்டங்களில் காணக்கூடியது.
# வினுகொண்டா சட்டமன்றத் தொகுதி

**வினுகொண்டா சட்டமன்றத் தொகுதி** (*Vinukonda Assembly constituency*) என்பது இந்தியாவின் ஆந்திரப் பிரதேச மாநிலத்தின் பாலநாடு மாவட்டத்தில் உள்ள ஒரு மாநில சட்டமன்றத்<nowiki/>தொகுதியாகும். இது பெடகுரபாடு, சிலகலூரிப்பேட்டை, நரசராவ்பேட்டை, சட்டெனபள்ளி குரஜாலா மற்றும் மச்செர்லா ஆகியவற்றுடன் நரசராவுபேட்டை மக்களவைத் தொகுதியின் ஏழு சட்டமன்றப் பிரிவுகளில் ஒன்றாகும். 2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சி வேட்பாளராகப் போட்டியிட்டு வெற்றி பெற்ற பொல்லா பிரம்மா நாயுடு இத்தொகுதியின் தற்போதைய சட்டமன்ற உறுப்பினர் ஆவார். 25 மார்ச் 2019 நிலவரப்படி, இத்தொகுதியில் மொத்தம் 251,677 வாக்காளர்கள் உள்ளனர்.
# வினுகொண்டா சட்டமன்றத் தொகுதி

## மண்டலங்கள்

**சாவல்யாபுரம்**  
| பொல்லேபள்ளே | } |
| --- | --- |
# வினுகொண்டா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2019 | பொல்லா பிரம்மா நாயுடு | ஒய். எஸ். ஆர். காங்கிரஸ் கட்சி |  |
| 2014 | கோனுகுண்ட்லா வெங்கட சீதா ராம ஆஞ்சநேயுலு | தெலுங்கு தேசம் |  |
| 2009 | கோனுகுண்ட்லா வெங்கட சீதா ராம ஆஞ்சநேயுலு | தெலுங்கு தேசம் |  |
| 2004 | மக்கென மல்லிகார்ஜுன ராவ் | இந்திய தேசிய காங்கிரசு |  |
| 1999 | யல்லமந்தா ராவ் வீரபனேனி | தெலுங்கு தேசம் |  |
| 1994 | சுயேச்சை |  |  |
| 1989 | நன்னப்பனேனி ராஜகுமாரி | இந்திய தேசிய காங்கிரசு |  |
| 1985 | கங்கினேனி வெங்கடேஸ்வர ராவ் | இந்தியப் பொதுவுடைமைக் கட்சி |  |
| 1983 | சுயேச்சை |  |  |
| 1978 | அவுதாரி வெங்கடேஸ்வரலு | சுயேச்சை |  |
| 1972 | பாவனம் ஜெயப்பிரதா | இந்திய தேசிய காங்கிரசு |  |
| 1967 | இந்திய தேசிய காங்கிரசு |  |  |
| 1962 | புலபுல வேங்கட சிவய்யா | இந்தியப் பொதுவுடைமைக் கட்சி |  |
| 1955 | நலபோலு கோவிந்தராஜுலு | இந்திய தேசிய காங்கிரசு |  |
| 1952 | புலபுல வேங்கட சிவய்யா | இந்தியப் பொதுவுடைமைக் கட்சி | } |
# கர்நூல் சட்டமன்றத் தொகுதி

**கர்னூல் சட்டமன்றத் தொகுதி** (*Kurnool Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதியாகும். கர்னூல் மாவட்டத்தில் உள்ள 7 தொகுதிகளில் இதுவும் ஒன்று.  
இத்தொகுதியில் தற்போது ஒய். எஸ். ஆர். காங்கிரஸ் கட்சியின் அப்துல் அபீசு கான் சட்டமன்ற உறுப்பினராக உள்ளார்.
# கர்நூல் சட்டமன்றத் தொகுதி

## கண்ணோட்டம்

கர்நூல் சட்டமன்றத் தொகுதியானது, கர்நூல் மாவட்டத்தில் உள்ள பட்டிகொண்டா, கொடுமூர், யெம்மிகனூர், மந்திராலயம், அதோனி மற்றும் ஆலூர் ஆகிய ஆறு சட்டமன்றத் தொகுதிகளுடன் கர்நூல் மக்களவைத் தொகுதியின் ஒரு பகுதியாகும்.
# கர்நூல் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1952 | டி.சஞ்சீவய்யா | இந்திய தேசிய காங்கிரசு |  |
| 1952 | என். சங்கர ரெட்டி | இந்திய தேசிய காங்கிரசு |  |
| 1955 | மகபூப் அலி கான் | இந்திய தேசிய காங்கிரசு |  |
| 1962 | டி. கே. ஆர். சர்மா | சுயேச்சை |  |
| 1967 | கே. இ. மதன்னா | இந்திய தேசிய காங்கிரசு |  |
| 1972 | பி. ரஹிமான் கான் | இந்திய தேசிய காங்கிரசு |  |
| 1978 | முகமது இப்ராகிம் கான் | இந்திய தேசிய காங்கிரசு |  |
| 1983 | வி. இராம பூபால் சௌத்ரி | தெலுங்கு தேசம் |  |
| 1985 | வி. இராம பூபால் சௌத்ரி | இந்திய தேசிய காங்கிரசு |  |
| 1989 | வி. இராம பூபால் சௌத்ரி | இந்திய தேசிய காங்கிரசு |  |
| 1994 | எம். அப்துல் கபூர் | இந்தியப் பொதுவுடைமைக் கட்சி |  |
| 1999 | டி. ஜி.வெங்கடேசு | தெலுங்கு தேசம் |  |
| 2004 | எம். அப்துல் கபூர் | இந்தியப் பொதுவுடைமைக் கட்சி |  |
| 2009 | டி. ஜி.வெங்கடேசு | இந்திய தேசிய காங்கிரசு |  |
| 2014 | எஸ்.வி. மோகன் ரெட்டி | ஒய். எஸ். ஆர். காங்கிரஸ் கட்சி |  |
| 2019 | அப்துல் அபீஸ் கான் | ஒய். எஸ். ஆர். காங்கிரஸ் கட்சி | } |
# ஏ. மாரியப்பன்

**ஏ. மாரியப்பன்** (*A. Mariappan*)(பிறப்பு 1 ஆகத்து 1920) என்பவர் இந்திய அரசியல்வாதியும் தமிழ்நாடு சட்டப்பேரவையின் மேனாள் உறுப்பினரும் ஆவார். இவர் 1957-ல் நடைபெற்ற சட்டமன்றத் தேர்தலில் சேலம் - I சட்டமன்றத் தொகுதியில் இந்தியத் தேசிய காங்கிரசு வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
இவர் சேலம் மாவட்டத்தில் செங்குந்தர் குடும்பத்தில் பிறந்தவர்.  
மாரியப்பன் அம்மாபேட்டை கைத்தறி நெசவாளர் கூட்டுறவுச் சங்கத்தின் தலைவராக 1952 முதல் 1971 வரை இருந்தார். இந்த கூட்டுறவுச் சங்கம் தமிழ்நாட்டின் மிகப் பழமையானதும், மிகப் பெரியதுமாகும். சங்கம் ஆயிரக்கணக்கான நெசவாளர்களின் பொருளாதாரத்தை மேம்படுத்தியது.
# எம். கே. மாரியப்பன்

**எம். கே. மாரியப்பன்** (*M. K. Marippan*)(பிறப்பு 11 ஏப்ரல் 1910) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இந்தியத் தேசிய காங்கிரசின் வேட்பாளாராகப் போட்டியிட்டு 1957ஆம் ஆண்டு தேர்தலில் அரூர் சட்டமன்றத் தொகுதி உறுப்பினர்களில் ஒருவராகத் தேர்ந்தெடுக்கப்பட்டார். இவர் இன்றைய தருமபுரி மாவட்டம் பொம்மிடி பாப்பிரெட்டிப்பட்டியினைச் சேர்ந்தவர்.
# தம்புனான் மாவட்டம்

**தம்புனான் மாவட்டம்**; (மலாய்: *Daerah Tambunan*; ஆங்கிலம்: *Tambunan District*) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். தம்புனான் மாவட்டத்தின் தலைநகரம் தம்புனான் (*Tambunan Town*).  
தம்புனான் மாவட்டம் விவசாயம் சார்ந்த மாவட்டமாகும். தம்புனான் மக்களில் பெரும்பாலோர் நெல், காய்கறிகள், மீன் பண்ணை, ரப்பர் தோட்டம், பனை எண்ணெய் தோட்டம், பொது ஊழியம் போன்ற பணிகளைச் செய்து வருகிறார்கள். 2021-ஆண்டு வரையில், தம்புனானில் குறிப்பிட்டுச் சொல்லும் அளவிற்குப் பெரிய தொழில் மாற்றங்கள் எதுவும் நடைபெறவில்லை.  
இந்த மாவட்டம் சபா மாநிலத் தலைநகரான கோத்தா கினபாலுவில் இருந்து கிழக்கே 80 கி.மீ. தொலைவில்; கோத்தா கினாபாலு - தம்புனான் - கெனிங்காவ் நெடுஞ்சாலையால் இணைக்கப்பட்டு உள்ளது. இரானாவ் நகருக்கு தெற்கே 48 கி.மீ. மற்றும் கெனிங்காவ் நகரில் இருந்து வடக்கே 48 கி.மீ. தொலைவிலும் உள்ளது.
# தம்புனான் மாவட்டம்

## சொற்பிறப்பியல்

தம்புனான் (*Tambunan*) எனும் பெயர் **தம்** அடோன் (*Tam adon*) மற்றும் கோம் **புனான்** (*Gom bunan*) எனும் சொற்களில் இருந்து பெறப்பட்டது. இரண்டு சொற்களும் இணைந்து **தம்புனான்** எனும் சொல் ஆனது.
# தம்புனான் மாவட்டம்

## புவியியல்

தம்புனான் நகரம் ஒரு திறந்தவெளி பள்ளத்தாக்கு நகரம்; சராசரியாக 750 மீட்டர் உயரத்தில், குரோக்கர் மலைத்தொடரின் ஒரு பகுதியாக அமைந்து உள்ளது. ஆண்டு முழுவதும் மிதமான வெப்பமண்டல காலநிலையைக் கொண்டது.  
குரோக்கர் மலைத்தொடரின் (*Crocker Range*) பள்ளத்தாக்குச் சரிவுகளில் அடுக்கடுக்காய் நெல் வயல்கள் உள்ளன. அத்துடன் ஏறக்குறைய 70 நெல்வயல் கிராமங்கள் உள்ளன.  
தம்புனான் நகரைச் சுற்றிலும் அடர்ந்த மூங்கில் காடுகள் உள்ளன. இவை பிரித்தானியக் காலனித்துவக் காலத்தின் மரபுகளைப் பறைசாற்றுகின்றன. ஒரு மூங்கிலை வெட்டினால் 20 மூங்கில் குருத்துகளை நட வேண்டும் என்று பிரித்தானியர்கள் சட்டம் போட்டு இருந்தார்கள்.  
அதன்படி அங்குள்ள கடசான்-டூசுன் மக்கள், ஒரு மூங்கிலை வெட்டியதும் இருபது மூங்கில் கன்றுகளை நட்டு வைத்தார்கள். அதனால் தம்புனான் மலைப் பகுதிகளில் அதிகமான மூங்கில் காடுகளைக் காணலாம்.
தம்புனான் நகரம் ஒரு திறந்தவெளி பள்ளத்தாக்கு நகரம்; சராசரியாக 750 மீட்டர் உயரத்தில், குரோக்கர் மலைத்தொடரின் ஒரு பகுதியாக அமைந்து உள்ளது. ஆண்டு முழுவதும் மிதமான வெப்பமண்டல காலநிலையைக் கொண்டது.  
நெல் வயல் தொழிலாளர்கள்]]  
குரோக்கர் மலைத்தொடரின் பள்ளத்தாக்குச் சரிவுகளில் அடுக்கடுக்காய் நெல் வயல்கள். ஏறக்குறைய 70 கிராமங்கள் நிறைந்து உள்ளன.  
தம்புனான் நகரைச் சுற்றிலும் அடர்ந்த மூங்கில் காடுகள் உள்ளன. இவை பிரித்தானியக் காலனித்துவக் காலத்தின் மரபுகளைப் பறைசாற்றுகின்றன. ஒரு மூங்கிலை வெட்டினால் 20 மூங்கில் குருத்துகளை நட வேண்டும் என்று பிரித்தானியர்கள் சட்டம் போட்டு இருந்தார்கள்.  
அதன்படி அங்குள்ள கடசான்-டூசுன் மக்கள், ஒரு மூங்கிலை வெட்டியதும் இருபது மூங்கில் கன்றுகளை நட்டு வைத்தார்கள். அதனால் தம்புனான் மலைப் பகுதிகளில் அதிகமான மூங்கில் காடுகளைக் காணலாம்.
# தம்புனான் மாவட்டம்

## சுற்றுலா தளங்கள்

### மாட் சாலே நினைவகம்

கம்போங் தீபபார் (*Kampung Tibabar*) எனும் கிராமத்தில் நெல் வயல்களுக்கு நடுவில் மாட் சாலே நினைவகம் (*Mat Salleh Memorial*) அமைந்துள்ளது. மாட் சாலே என்பவரின் நினைவாக மாநில அரசாங்கத்தால் கட்டப்பட்ட நினைவுச் சின்னமாகும்.  
மாட் சாலே என்று நன்கு அறியப்பட்ட அவர், 19-ஆம் நூற்றாண்டின் பிற்பகுதியில் பிரித்தானிய வடக்கு போர்னியோ நிறுவனத்திற்கு (*British North Borneo Company*) எதிரான கிளர்ச்சிக்குத் தலைமை தாங்கினார். மாட் சாலே கிளர்ச்சி (*Mat Salleh Rebellion*) என இந்தக் கிளர்ச்சி அழைக்கப் படுகிறது.  
பிப்ரவரி 1, 1900-இல் பிரித்தானிய காவல்துறையினருடன் நடந்த துப்பாக்கிச் சண்டையில் அவர் கொல்லப்பட்டார். மலேசியாவின் ஒரு பகுதியாக சபா மாறிய பிறகு, மாட் சாலே கொல்லப்பட்ட அதே இடத்தில் நினைவுச் சின்னம் அமைக்கப்பட்டது.
# தம்புனான் மாவட்டம்

## சுற்றுலா தளங்கள்

### தம்புனான் உள்நாட்டுச் சாராயங்கள்

தம்புனான் உள்நாட்டுச் சாராய வகைகளுக்கு பெயர் பெற்றது. லிகிங் (*Lihing*) மற்றும் தப்பாய் (*Tapai*) எனும் சாராயத் தயாரிப்புகளுக்கு நன்கு அறியப்பட்டது. அவை சபாவின் கடசான் மற்றும் டூசுன் மக்களால் பாரம்பரியமாகத் தயாரிக்கப்படும் அரிசிவகை சாராயங்கள் ஆகும்.
# தம்புனான் மாவட்டம்

## சுற்றுலா தளங்கள்

### ராபிலேசியா வனக் காப்பகம்

தம்புனான் நகரத்தின் புறநகர்ப் பகுதியில் ராபிலேசியா வனக் காப்பகம் (*Rafflesia Forest Reserve*) உள்ளது. உலகின் மிகப்பெரிய மலரான ராபிலேசியா மலர்களுக்காக இந்த வனக் காப்பகம் உருவாக்கப்பட்டு உள்ளது.  
தம்புனான் நகரத்திற்கு கிழக்கே சபாவின் இரண்டாவது உயரமான மலையான துருஸ்மாடி மலை (*Trus Madi*) உள்ளது. இதன் உயரம் 2642 மீட்டர்.
# விசாகப்பட்டினம் - செகந்திராபாத்து வந்தே பாரத் விரைவுவண்டி

**விசாகப்பட்டினம் - செகந்திராபாத்து வந்தே பாரத் விரைவுவண்டி** (*Visakhapatnam - Secunderabad Vande Bharat Express*) இந்தியாவின் 8 ஆவது வந்தே பாரத் விரைவு தொடருந்து ஆகும். 20833/20834 என்ற எண்களால் அடையாளப்படுத்தப்படும் இத்தொடருந்து விசாகப்பட்டினத்தை தெலுங்கானாவின் தலைநகரான செகந்திராபாத்துடன் இணைக்கிறது.  
இந்த இரயிலின் முதல் பயணம் 15 ஜனவரி 2023 அன்று பிரதமர் நரேந்திர மோடி தொடங்கி வைக்கிறார்.
# கேரள இலக்கமுறை பல்கலைக்கழகம்

**கேரள இலக்கமுறை அறிவியல், கண்டுபிடிப்பு மற்றும் தொழில்நுட்பப் பல்கலைக்கழகம்** (*Kerala University of Digital Sciences, Innovation and Technology*) இந்திய மாநிலமான கேரளாவின் தலைநகரமான திருவனந்தபுரத்தில் அமைந்துள்ளது. மாநிலப் பல்கலைக்கழகமான இது கேரள இலக்கமுறை பல்கலைக்கழகம் என்று பொதுவாக அறியப்படுகிறது. 2000 ஆம் ஆண்டு நிறுவப்பட்ட கேரளாவின் இந்திய தகவல் தொழில்நுட்பம் மற்றும் மேலாண்மை நிறுவனத்தை மேம்படுத்தி 2020 ஆம் ஆண்டு இப்பல்கலைக்கழகம் நிறுவப்பட்டது. கேரளாவின் 14 ஆவது மாநில பல்கலைக்கழகம் மற்றும் மாநிலத்தின் முதல் இலக்கமுறை பல்கலைக்கழகம் என்ற சிறப்பைப் பெற்றது.
# கேரள இலக்கமுறை பல்கலைக்கழகம்

## வரலாறு

இந்திய தகவல் தொழில்நுட்பம் மற்றும் மேலாண்மை நிறுவனம், கேரளாவில் 2000 ஆம் ஆண்டில் நிறுவப்பட்டது. முதலில் திருவனந்தபுரத்தில் உள்ள தொழில்நுட்பப் பூங்காவில் உள்ள ஒரு வளாகத்தில் செயல்பட்டது. பின்னர் தொழில்நுட்ப நகரம் உருவாக்கப்பட்டு அங்கு வளாகம் கட்டப்பட்டதும் இடம்பெயர்ந்தது. and was affiliated to Cochin University of Science and Technology. கொச்சி அறிவியல் மற்றும் தொழில்நுட்ப பல்கலைக்கழகத்துடன் இந்நிறுவனம் இணைக்கப்பட்டுள்ளது.
# கேரள இலக்கமுறை பல்கலைக்கழகம்

## வளாகம்

குடியிருப்பு வளாகம் திருவனந்தபுரத்தில் உள்ள தொழில்நுட்ப நகரத்தின் வளாகத்தில் அமைந்துள்ளது. The கேரள அரசு had appointed Saji Gopinath as the first Vice-chancellor of the university.
# கேரள இலக்கமுறை பல்கலைக்கழகம்

## முக்கியப் பள்ளிகள்

- கணினி அறிவியல் மற்றும் பொறியியல் பள்ளி
- மின்னணுவியல் மற்றும் தானியங்கிப் பள்ளி
- இலக்கமுறை அறிவியல் பள்ளி
- தகவலியல் பள்ளி
- இலக்கமுறை மனிதநேயம் மற்றும் தாராளமைய கலைகள் பள்ளி
# தெனோம் மாவட்டம்

**தெனோம் மாவட்டம்**; (மலாய்: *Daerah Tenom*; ஆங்கிலம்: *Tenom District*) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். தெனோம் மாவட்டத்தின் தலைநகரம் தெனோம் (*Tenom Town*).  
தெனோம் நகரம், கோத்தா கினபாலுவில் இருந்து தெற்கே 176 கி.மீ. தொலைவிலும்; சபாவின் பிரபலமான இடங்களில் ஒன்றான லோங் பாசியா (*Long Pasia*) நகரில் இருந்து வடக்கே 145 கி.மீ. தொலைவிலும் அமைந்துள்ளது.  
சீனா, குவாங்டொங் (*Guangdong*) மாநிலத்தில் உள்ள லாங்சுவான் (*Longchuan*) பகுதியில் இருந்து இங்கு குடியேறிய சீனர்களின் வழித்தோன்றல்களின் வழியாக ஏறக்குறைய 5,000 சீனர்கள் உள்ளனர். பெரும்பாலும் இவர்கள் ’ஹக்கா’ (*Hakka*) இனக் குழுவைச் சேர்ந்தவர்கள்.
# வாடியா இமயமலை நிலவியல் நிறுவனம்

**வாடியா இமயமலை நிலவியல் ஆய்வு நிறுவனம்** (**Wadia Institute of Himalayan Geology**), இந்தியாவின் இமயமலையில் காணப்படும் இயற்கை வளங்கள் குறித்து ஆய்வு செய்யும் தன்னாட்சி பெற்ற இந்திய அரசின் நிறுவனம் ஆகும். புகழ்பெற்ற இமயமலை நிலவியல் ஆய்வாளாரான தாராஷா நோஷெர்வான் வாடியா பெயரில் இந்நிறுவனத்திற்கு வாடியா இமயமலை நிலவியல் நிறுவனம் எனப்பெயரிடப்பட்டது. இந்நிறுவனம் அறிவியல் மற்றும் தொழில்நுட்ப அமைச்சகத்தின் கீழ் இயங்கும் வாடியா இமயமலை நிலவியல் ஆய்வு நிறுவனம் இயங்குகிறது. இதன் பணி இமயமலையின் நிலவியலை ஆய்வு செய்து இயற்கை வளங்களை தேடுவதாகும். சூன் 1968ஆம் ஆண்டில் தில்லி பல்கலைக்கழகத்தின் தாவரவியல் துறையின் கீழ் நிறுவப்பட்ட இந்நிறுவனம், பின்னர் ஏப்ரல் 1976ஆம் ஆண்டில் உத்தரகாண்ட் மாநிலத்தின் தேராதூன் நகரத்திற்கு மாற்றப்பட்டது.  
இந்நிறுவனம் இமயமலைப் பகுதிகளில் மூன்று கள ஆய்வு மையங்கள் கொண்டுள்ளது. அவைகள் இமாச்சலப் பிரதேசம் மாநிலத்தில் தர்மசாலா, உத்தரகாண்ட் மாநிலத்தின் டோக்ரியானி கொடுமுடி மற்றும் அருணாச்சலப் பிரதேசம் மாநிலததில் இட்டாநகர்,
ஆகும்
# வாடியா இமயமலை நிலவியல் நிறுவனம்

## பனிக் கொடுமுடிவியல் மையம்

கரியமிலவாயு உமிழ்வு, பருவ நிலை மாற்றத்தால் பனிக்கொடுமுடிகள் உருகி வெள்ளம் ஏற்படுவதை ஆய்வு செய்வதற்கு, இந்நிறுவனம் இமயமலையின் பனிக்கொடுமுடி ஆய்வு செய்தவதற்கு 4 சூலை 2009 அன்று கொடுமுடிவியல் மையம் நிறுவியது.
# வாடியா இமயமலை நிலவியல் நிறுவனம்

## மாணவர் திட்டங்கள்/ஆய்வு உதவித்தொகை

- ஆய்வு உதவித்தொகைகள்
- நிறுவனத்தின் ஆய்வு உதவித்தொகைகள்:
ஆண்டுதோறும் இந்நிறுவனம் இரு வகைகளில் ஆய்வு உதவித்தொகைகள் வழங்குகிறது:
a) இளையோர் ஆய்வு உதவித்தொகை
b) நிறுவன ஆய்வு உதவியாளர்
- திட்ட ஆய்வு உதவித் தொகை
# வாடியா இமயமலை நிலவியல் நிறுவனம்

## ஆலோசனை மற்றும் ஆலோசனை சேவைகள்

மலைப்பாங்கான பகுதிகளில் சாலை அமைத்தல், பாலம் கட்டுவதற்கு அஸ்திவாரம் தோண்டும் இடத்தை தேர்வு செய்தல், நிலச்சரிவு, ஆழ்துளை கிணறு அமைக்க இடம் தேர்வு செய்தல், புனல் மின் நிலையங்கள் அமைக்க இடத்தை தேர்வு செய்தல், ரோப் வழித்தடம் அமைக்க இடத்தை தேர்வு செய்தல் போன்ற பணிகளில் இந்நிறுவனம் ஆலோசனை மற்றும் ஆலோசனை சேவைகள் அரசுக்கும், தனியாருக்கும் சேவைகள் வழங்குகிறது.
# வாடியா இமயமலை நிலவியல் நிறுவனம்

## இதனையும் காண்க

- தாராஷா நோஷெர்வான் வாடியா
# சி. நஞ்சன்

**சி. நஞ்சன்** (*C. Nanjam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நீலகிரி மாவட்டம் சீபோத் தோட்டப்பகுதியினைச் சேர்ந்தவர். கூடலூரில் உள்ள சீபோத் தொடக்கப்பள்ளியில் பள்ளிக் கல்வியினைப் பயின்றுள்ளார். நஞ்சன் 1967ஆம் ஆண்டு நடைபெற்ற சட்டமன்றத் தேர்தலில் கூடலூர் சட்டமன்றத் தொகுதியில் இந்திய தேசிய காங்கிரசு கட்சியின் சார்பில் போட்டியிட்டு தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.
# பிலிப்சு சுண்டெலி

**பிலிப்சு சுண்டெலி** (*Phillips's mouse*-*மசு பிலிப்சி*) என்பது முரிடே குடும்பத்தில் உள்ள ஒரு கொறிணி சிற்றினம் ஆகும். இது இந்தியாவில் மட்டுமே காணப்படுகிறது. அதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள், மிதவெப்பமண்டல அல்லது வெப்பமண்டல உலர் தாழ் நில புல்வெளி மற்றும் சூடான பாலைவனங்கள் ஆகும். இது வாழ்விட இழப்பால் அச்சுறுத்தப்படுகிறது.
# பீட்டர் சுண்டெலி

**பீட்டர் சுண்டெலி** (*Mus setulosus-மசு செட்டுலொசசு*) என்பது முரிடே குடும்பத்தில் உள்ள ஒரு கொறிணி சிற்றினம். இது பெனின், கமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, ஐகோட் டிவார், எக்குவடோரியல் கினி, எத்தியோப்பியா, காபோன், கானா, கினி, கென்யா, லைபீரியா, நைஜீரியா, சியரா லியோனி, உகாண்டா, டோகோ ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள் மற்றும் உலர் புன்னிலம் ஆகும்.
# மனித சுற்றுச்சூழல் குறித்த ஐக்கிய நாடுகளின் மாநாடு

**மனித சுற்றுச்சூழல் குறித்த ஐக்கிய நாடுகளின் மாநாடு** (*United Nations Conference on the Human Environment*) என்பது 1972 ஆம் ஆண்டு சூன் 5-16 நாட்களில் சுவீடனில் உள்ள ஸ்டாக்ஹோமில் நடைபெற்ற ஒரு மாநாடு ஆகும்.  
ஐக்கிய நாடுகள் பொதுச் சபை 1972 ஸ்டாக்ஹோம் மாநாட்டைக் கூட்ட முடிவு செய்தபோது, சுவீடன் அரசாங்கம் அதை நடத்துவதற்கான பொறுப்பை ஏற்றுக்கொண்டது. கனேடிய இராசதந்திரி மாரிஸ் ஸ்ட்ராங் இந்தத் திட்டத்தில் ஏற்கனவே இரண்டு ஆண்டுகளுக்கும் மேலாக பணியாற்றி பட்டறிவு கொண்டவராக இருந்ததினால், மாநாட்டின் பொதுச்செயலாளராக இருந்து செயலாற்ற அவருக்கு ஐ.நா பொதுச்செயலாளர் ஊ தாண்ட் அழைப்புவிடுத்தார்.  
இந்த மாநாட்டின் விளைவாக ஐக்கிய நாடுகள் சூழல் திட்டம் அல்லது யுஎன்இபி உருவாக்கப்பட்டது.
# மனித சுற்றுச்சூழல் குறித்த ஐக்கிய நாடுகளின் மாநாடு

## அறிமுகம்

சூழல் சீர்கேடு குறிது அறிவியலாளர் ரேச்சல் கார்சன் எழுதி பெரும் கவனத்தைப் பெற்றிருந்த 'மௌன வசந்தம்' நூல் வெளியாகி சில ஆண்டுகள் கடந்திருந்தன. நாடுகளின் எல்லை கடந்த அமில மழை உலக நாடுகளை அச்சுறுத்திவந்தது. இது குறித்து கவலை கொண்ட சுவீடன் சுற்றுச் சூழல் மாறுபாடு குறித்தும், அதைக் கட்டுப்படுத்த உலக நாடுகளின் ஒத்துழைப்பை வேண்டியும் ஐ.நா. மாநாட்டை நடத்த வேண்டும் என்ற எண்ணத்தை 1968 ஆம் ஆண்டில் ஐக்கிய நாடுகளின் பொருளாதார மற்றும் சமூக கவுன்சில் ஈகோசோக்கிற்கு முதன்முதலில் பரிந்துரைத்தது. இந்த பரிந்துரையை ஆதரிக்கும் ஈகோசோக்கி தீர்மானம் 1346 ஐ நிறைவேற்றியது. 1969 ஆண்டைய பொதுச் சபை தீர்மானம் 2398 இன் படி 1972 ஆம் ஆண்டில் ஒரு மாநாட்டைக் கூட்ட முடிவு செய்யபட்டது. 114 நாடுகள் கலந்து கொண்டு நான்கு ஆண்டுகள் நீடித்த இந்த மாநாட்டிற்கான ஏற்பாடுகள் விரிவானவையாக இருந்தன. இதற்கு $30,000,000 மேல் செலவாகும் எனப்பட்டது.
# மனித சுற்றுச்சூழல் குறித்த ஐக்கிய நாடுகளின் மாநாடு

## 50 ஆண்டுகளுக்குப் பிறகு

2022 ஆம் ஆண்டில் "ஸ்டாக்ஹோம்+50: ஒரு சிறந்த எதிர்காலத்தை திறக்கிறது" என்ற அறிக்கையை அறிவியலாளர் குழு வெளியிட்டது. அதில் 1972 இல் மனித சுற்றுச்சூழலில் குறித்த ஐ. நா. சபையின் மாநாட்டில் செய்யப்பட்ட மாற்றங்களை பகுப்பாய்வு செய்து எதிர்காலத்திற்கான பரிந்துரைகளை வழங்கியது. "  
- பூமி உச்சி மாநாடு 1992
- ஐக்கிய நாடுகள் பருவநிலை மாற்றம் மாநாடு 2009
- வளம்குன்றா வளர்ச்சிக்கான ஐக்கிய நாடுகள் மாநாடு - 2012
- மினமாட்டா மற்றும் மினமாட்டா கொள்ளை நோய்
- உலக சுற்றுச்சூழல் நாள்
# ஓபின்ஏஐ

**ஓபன்ஏஐ** (*OpenAI*) என்பது ஒரு செயற்கை அறிவுத்திறன் ஆராய்ச்சி ஆய்வகமாகும். இது இலாப நோக்ககு நிறுவனமான ஓபன்ஏஐ எல்பியையும் இலாப நோக்கற்ற அதன் தாய் நிறுவனமான ஓபின்ஏஐ ஒருங்கிணைப்பினையும் உள்ளக்கியுள்ளது. இந்நிறுவனம் ஒட்டுமொத்த மனிதகுலத்திற்கும் நன்மை பயக்கும் வகையில் நட்பு ரீதியான செயற்கை அறிவுத்திறனை மேம்படுத்துதல், ஊக்குவித்தல் என்ற குறிக்கோளுடன் செயற்கை அறிவுத்திறன் துறையில் ஆராய்ச்சியை நடத்துகிறது.
# ஓபின்ஏஐ

## வரலாறு

ஓபன்ஏஐ டிசம்பர் 2015 இல் சாம் ஆல்ட்மேன், எலான் மசுக், இலியா சுட்ஸ்கீவர், கிரெக் ப்ரோக்மேன், ட்ரெவர் பிளாக்வெல், விக்கி சியுங், ஆண்ட்ரேஜ் கார்பதி, டர்க் கிங்மா, ஜான் ஷுல்மேன், பமீலா வகாடா மற்றும் வோஜ்சிக் சரேம்பா ஆகியோரால் நிறுவப்பட்டது. அவர்கள் கூட்டாக 1 பில்லியன் அமெரிக்க டாலர்களை உறுதியளித்தனர். பிப்ரவரி 2018 இல் மசுக் குழுவில் இருந்து விலகினார். ஆரம்பத்தில் ஓபன்ஏஐ ஒரு லாப நோக்கற்ற நிறுவனமாக இயங்கியது, ஆனால் 2019 இல், ஓபன்ஏஐ எல்பி என்ற "லாப வரம்புள்ள" மாதிரிக்கு மாற்றப்பட்டது, இது மூலதனத்தை ஈட்டுவதற்கு அனுமதித்தது, அதே நேரத்தில் அதன் பணியைப் பின்பற்றுவதற்கும் உதவியது. 2019 இல் மைக்ரோசாப்ட் மற்றும் மேத்யூ பிரவுன் நிறுவனங்களிடமிருந்து ஓபன்ஏஐ எல்பி 1 பில்லியன் முதலீட்டைப் பெற்றது.
# ஓபின்ஏஐ

## ஓபன்ஏஐ தயாரிப்புகள்

### ஜிபிடி தொடர்

- **ஜிபிடி -1**: ஓபன்ஏஐயின் முதல் மொழி மாதிரி, 2018ல் அறிமுகப்படுத்தப்பட்டது.
- **ஜிபிடி -2**: மேம்பட்ட மொழி மாதிரி, 1.5 பில்லியன் அளவுகோல்களில் பயிற்சி பெற்றது.
- **ஜிபிடி -3**: 175 பில்லியன் அளவுகோல்களில் பயிற்சி பெற்ற, பல திறன்களை கொண்ட மூன்றாவது மாதிரி.
- **ஜிபிடி -4**: மிக மேம்பட்ட திறன்களுடன் கூடிய, அதிக முறை விளக்க முடிவுகளுடன் கூடிய மாதிரி.
- **ஜிபிடி -4o**: மேம்பட்ட விவேகத்தின் அடிப்படையிலான ஓ-சீரிஸ் மாதிரி.
- **ஜிபிடி -4.5**: மேம்பட்ட மொழி புரிதலுடன் கூடிய சமீபத்திய மாடல்.
# ஓபின்ஏஐ

## ஓபன்ஏஐ தயாரிப்புகள்

### சாட்ஜிபிடி

சாட்ஜிபிடி என்பது ஜிபிடி மாதிரிகளை ஆதாரமாக கொண்டு செயல்படும் உரையாடல் ஏஐ செயலி. இது கேள்விகளுக்கு பதிலளிக்க, எழுத்து உதவி வழங்க, குறியீட்டிற்கு உதவ, மற்றும் பல்வேறு பணிகளை செய்யக்கூடியது. இது இணையம், மொபைல், மற்றும் ஏபிஐ வாயிலாக கிடைக்கிறது.
# ஓபின்ஏஐ

## ஓபன்ஏஐ தயாரிப்புகள்

### டால்-இ

உரை அடிப்படையில் படங்களை உருவாக்கும் ஏஐ மாதிரி. டால்-இ 2 மற்றும் டால்-இ 3 முன்னேற்றமான பட உருவாக்கம், திருத்தம், மற்றும் inpainting வசதிகளை வழங்குகின்றன.
# ஓபின்ஏஐ

## ஓபன்ஏஐ தயாரிப்புகள்

### ஓபன்ஏஐ கோடெக்ஸ்

இயற்கை மொழி உள்ளீடுகளின் அடிப்படையில் குறியீட்டை உருவாக்கும் மற்றும் பூர்த்தி செய்யும் ஏஐ மாதிரி. இது கிட்ஹப் கோபிலட்க்கு அடிப்படையாக செயல்படுகிறது, இது வளர்ப்பாளர்களுக்கு குறியீட்டு உதவி வழங்குகிறது.
# ஓபின்ஏஐ

## ஓபன்ஏஐ தயாரிப்புகள்

### சோரா

சோரா என்பது ஓபன்ஏஐ நிறுவனத்தால் உருவாக்கப்பட்ட ஒரு உரைக்கு-வீடியோ செயற்கை நுண்ணறிவு மாதிரியாகும். உரை, படம் மற்றும் வீடியோ உள்ளீடுகளிலிருந்து புதிய வீடியோக்களை உருவாக்க உதவுகிறது.
# ஓபின்ஏஐ

## ஓபன்ஏஐ தயாரிப்புகள்

### விஸ்பர்

பேச்சை உரையாக மாற்றும் ஒரு தானியங்கி பேச்சு அங்கீகார (ASR) அமைப்பு. விஸ்பர் பல மொழிகளை ஆதரிக்கிறது மற்றும் அதிக துல்லியம் மற்றும் நம்பகத்தன்மையை வழங்குகிறது. இது சத்தமான சூழல்களிலும் நன்றாக வேலை செய்கிறது.
# கோத்தா மருடு மாவட்டம்

**கோத்தா மருடு மாவட்டம்**; (மலாய்: *Daerah Kota Marudu*; ஆங்கிலம்: *Kota Marudu District*) என்பது மலேசியா, சபா மாநிலம், கூடாட் பிரிவில் உள்ள ஒரு நிர்வாக மாவட்டம் ஆகும். கோத்தா மருடு மாவட்டத்தின் தலைநகரம் கோத்தா மருடு (*Kota Marudu Town*).  
கோத்தா மருடு நகரம், கோத்தா கினபாலுவில் இருந்து வடக்கே 130 கி.மீ. தொலைவில்; போர்னியோவின் வடக்கு முனைக்கு அருகில் உள்ள கூடாட் நகரத்துடன் கோத்தா கினபாலுவை இணைக்கும் கூட்டாட்சி நெடுஞ்சாலையில் அமைந்துள்ளது.
# கோத்தா மருடு மாவட்டம்

## பொது

சபா, கூடாட் பிரிவில் உள்ள மாவட்டங்கள்:  
- கோத்தா மருடு மாவட்டம் (*Kota Marudu District*)
- கூடாட் மாவட்டம் (*Kudat District*)
- பித்தாசு மாவட்டம் (*Pitas District*)
# கோத்தா மருடு மாவட்டம்

## சொற்பிறப்பியல்

கோத்தா (*Kota*) என்றால் மலாய் மொழியில் கோட்டை என்று பொருள். மருடு (*Marudu*) எனும் சொல் பாலாங்கிகி (*Balangigi*) மக்களின் மொழியில் இருந்து வந்த சொல். "மைருடு" "Mairudu" அல்லது "மையுலுடு" "Mairudu" என்ற சொற்கள் ஒரே இடத்தில் அமைந்துள்ள ஓர் இடத்தைக் குறிப்பதாகும். அந்த வகையில், அந்தச் சொற்கள் ஒரு பெரிய விரிகுடாவான மருடு விரிகுடாவின் புவியியல் நிலையைக் குறிக்கின்ற சொற்களாக அமைகின்றன.  
அப்போது இருந்து, "மைருடு" (*Mairudu*) என்ற சொல் மருடு (*Marudu*) என்றும்; மைலுது (*Mailudu*) என்றும்; மலுடு (*Maludu*) என்றும் மாறியது. மேற்கத்திய எழுத்தாளர்கள் பெரும்பாலும் மருடு எனும் சொல்லை மருடு, மருடோ அல்லது மலுடு (*Maludu*) என்று குறிப்பிட்டு வருகின்றனர்.
# கோத்தா மருடு மாவட்டம்

## வரலாறு

1595-ஆம் ஆண்டில் ஒரு டச்சு மாலுமியால், மருடு நிலப்பகுதி முதன்முதலில் வரைபடமாக வரையப்பட்டு உள்ளது. அவர் புரூணை சுல்தானகத்தில் (*Bruneian Empire*) இருந்து கப்பலில் பயணம் செய்து மருடு, சுலு தீவுக்கூட்டம் (*Sulu Archipelago*), பலாவான் தீவு (*Palawan*) ஆகிய இடங்களை அடைந்தவர்.  
மருடுவில் அந்த டச்சு மாலுமி இருந்தபோது பாலாங்கிகி மக்களைக் கண்டு பழகினார். இந்தப் பாலாங்கிகி மக்களைக் காமுகோன் மக்கள் (*Camucones*) என்று அப்போதைய எசுப்பானியர்கள் அழைத்தார்கள். இந்தப் பாலாங்கிகி மக்கள் அந்தக் கட்டத்தில் புரூணை மற்றும் (சூலு சுல்தானகம்|சூலு சுல்தானகத்தின்) (*Sultanate of Sulu*) கடல் படைகளில் போர் வீரர்களாகச் சேவை செய்தவர்கள் ஆகும்.
# கோத்தா மருடு மாவட்டம்

## வரலாறு

### சரீப் உஸ்மான்

கூடாட் மாவட்டம் 1894-ஆம் ஆண்டில், சரீப் உஸ்மான் (*Sharif Usman*) என்ற உள்ளூர் தலைவரின் கோட்டையாக அறியப்பட்டது. அவர் சூலு சுல்தானகத்தின் ஒப்புதலின் கீழ் அந்தப் பகுதியை நிர்வகித்தார். ஆனாலும் அவர் தன் சொந்த விருப்பத்தின் பேரில் ஒரு சுதந்திரமான செயல்பாட்டின் கீழ் நிர்வாகம் செய்தார் (*Independent Chiefdom*).  
பின்னர் அவர் ஒரு கடற்கொள்ளையர் என்றும்; மற்றும் அடிமை வர்த்தகர் என்று குற்றம் சாட்டப் பட்டார். பிரித்தானிய வடக்கு போர்னியோ நிறுவனத்தின் (*British North Borneo Company*) காலனித்துவ அதிகாரிகளுடன் சர்ச்சைகளில் ஈடுபட்டார்.  
பின்னர் அவர் பிரித்தானிய வடக்கு போர்னியோ நிறுவனத்தின் துருப்புக்களுடன் நடந்த ஒரு போரின் போது கொல்லப் பட்டார் மற்றும் அந்தப் பகுதியில் இருந்த அவரின் முழு கோட்டையும் அழிக்கப்பட்டது.
# கோத்தா மருடு மாவட்டம்

## மக்கள் தொகையியல்

2010-ஆம் ஆண்டு மக்கள்தொகை கணக்கெடுப்பின்படி கோலா பென்யூ மாவட்டத்தின் மக்கள்தொகை 66,374. இவர்களில் முக்கியமானவர்கள் டூசுன்; ருங்குசு, பஜாவு, ஓராங் சுங்கை, சீனர் இனக் குழுவினர்கள் ஆகும். இவர்களே மிகப்பெரிய இனக்குழுக்களாகவும் உள்ளனர்.  
அத்துடன் அருகில் உள்ள தெற்கு பிலிப்பீன்சு பகுதியின் சுலு தீவுக்கூட்டம் (*Sulu Archipelago*); மற்றும் மிண்டனாவோ (*Mindanao*) பகுதியில் இருந்தும், கணிசமான எண்ணிக்கையில் சட்டவிரோதமாகக் குடியேறியவர்களும் உள்ளனர்.
# ஐஎல் இ20

**சர்வதேச லீக் இ20** அல்லது ஐஎல் இ20 (International League T20 **,** ILT20) என்பது ஐக்கிய அரபு அமீரகத்தில் விளையாடப்படும் 20 நிறைவுகள் கொண்ட துடுப்பாட்டப் போட்டியாகும். போட்டியின் முதல் பதிப்பு முதலில் சனவரி மற்றும் பிப்ரவரி 2022இல் நடத்தத் திட்டமிடப்பட்டது, ஆனால் சனவரி 2023 முதல் ஆறு அணிகள் போட்டியிடும் வகையில் மீண்டும் மாற்றியமைக்கப்பட்டது. சூன் 2022இல், முறையாக சர்வதேச லீக் T20 என பெயரிடப்பட்டு, முதல் பருவத்திற்கான தேதிகளும் உறுதி செய்யப்பட்டன.
# ஐஎல் இ20

## கண்ணோட்டம்

இந்தியன் பிரீமியர் லீக்கில் பங்கேற்ற *நைட் ரைடர்ஸ்* குழு, ரிலையன்ஸ் இண்டஸ்ட்ரீஸ், ஜி. எம். ஆர் குழுமம் மற்றும் லான்சர் கேபிடல்ஸ் மற்றும் அதானி குழுமம் போன்றவர்கள் அணிகளின் உரிமையாளர்களாக அறிவிக்கப்பட்டனர். கொல்கத்தா நைட் ரைடர்ஸ், மும்பை இந்தியன்ஸ், டெல்லி கேபிடல்ஸ் உரிமையாளர்கள் தங்கள் தற்போதைய ஐபிஎல் அணிகளில் இருந்து நான்கு வீரர்களை ஒப்பந்தம் செய்யும் வாய்ப்பைப் பெறுகின்றனர்.
# ஐஎல் இ20

## அணிகள்

பின்வரும் அணிகளும் அவற்றின் உரிமையாளர்களும் போட்டியில் பங்கேற்பதாக அறிவிக்கப்பட்டனர்:
| அபுதாபி நைட் ரைடர்சு | அபுதாபி, அபுதாபி எமிரேட் | நைட் ரைடர்ஸ் குழு | அபிசேக் நாயர் | சுனில் நரைன் |
| --- | --- | --- | --- | --- |
| டெசர்ட் வைப்பர்சு | இல்லை | லான்சர் கேபிடல் எல்எல்சி | ஜேம்ஸ் போஸ்டர் | கொலின் மன்ரோ |
| துபாய் கேப்பிடல்சு | துபாய், துபாய் அபுதாபி | ஜிஎம்ஆர் குழுமம் | பில் சிம்மன்ஸ் | உரோவ்மேன் பவல் |
| கல்ஃப்
ஜயண்ட்சு | இல்லை | அதானி ஸ்போர்ட்ஸ்லைன் | ஆண்டி பிளவர் | ஜேம்ஸ் வின்ஸ் |
| எம்ஐ எமிரேட்சு | அபுதாபி, அபுதாபி எமிரேட் | ரிலையன்ஸ் ஸ்ட்ராடஜிக் பிசினஸ் வென்ச்சர்ஸ் லிமிடெட் | ஷேன் பாண்ட் | கீரன் பொல்லார்ட் |
| ஷார்ஜா வாரியர்சு | ஷார்ஜா, ஷார்ஜா எமிரேட் | காப்ரி குளோபல் கேபிடல் லிமிடெட் | பால் ஃபார்ப்ரேஸ் | மொயின் அலி |
# ஐஎல் இ20

## விதிகள்

ஒவ்வொரு அணியிலும் உள்ள பதினொரு வீரர்களில் ஒன்பது பேர் வெளிநாட்டு வீரர்களாக இருக்கலாம், இது மற்ற பெரிய இருபது20களின் வெளிநாட்டு வீரர்களின் வரம்பைக் காட்டிலும் அதிகமாக இருக்கும். ஒவ்வொரு அணியிலும் இரண்டு வீரர்கள் முறையே ஐக்கிய அரபு அமீரக வீரராகவும், இணை உறுப்பினர் நாட்டிலிருந்து ஒரு வீரராகவும் இருக்க வேண்டும்.
# பர்மௌர் சட்டமன்றத் தொகுதி

**பர்மௌர் சட்டமன்றத் தொகுதி** (*Bharmour Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சம்பா மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 2 ஆகும்.
# பர்மௌர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | குர்டித்தா மால் | சுயேச்சை |
| 1967 | ராம் சந்த் | சுதந்திராக் கட்சி |
| 1972 | ஸ்ரீ ராம் | இந்திய தேசிய காங்கிரஸ் |
| 1977 | ராம் சந்த் | ஜனதா கட்சி |
| 1982 | தாக்கூர் சிங் பர்மௌரி | இந்திய தேசிய காங்கிரஸ் |
| 1985 |  |  |
| 1990 | துளசி ராம் | பாரதிய ஜனதா கட்சி |
| 1993 | தாக்கூர் சிங் பர்மௌரி | சுயேச்சை |
| 1998 | துளசி ராம் | பாரதிய ஜனதா கட்சி |
| 2003 | தாக்கூர் சிங் பர்மௌரி | இந்திய தேசிய காங்கிரஸ் |
| 2007 | துளசி ராம் | பாரதிய ஜனதா கட்சி |
| 2012 | தாக்கூர் சிங் பர்மௌரி | இந்திய தேசிய காங்கிரஸ் |
| 2017 | ஜியா லால் | பாரதிய ஜனதா கட்சி |
| 2022 | ஜனக் ராஜ் | } |
# கு. வெ. பாலசுப்பிரமணியன்

**கு. வெ. பாலசுப்ரமணியன்** தஞ்சைத் தமிழ்ப் பல்கலைக்கழகத்தில் தமிழ் இலக்கியத் துறைத் தலைவராகவும், பொறுப்புப் பதிவாளராகவும் பணியாற்றியவர். தஞ்சாவூர் மாவட்டம், திருவிடைமருதூர் வட்டம், திருவிடைமருதூர் ஊராட்சி ஒன்றியத்தில் உள்ள நாச்சியார்கோவிலில் வெங்கடாசலம் - செல்லம்மாள் தம்பதியருக்கு 06 ஏப்ரல் 1943 அன்று பிறந்தவர் கு. வெ. பாலசுப்பிரமணியன். திருவிடைமருதூரில் உள்ள திருவாவடுதுறை ஆதீன உயர்நிலைப் பள்ளியில் பள்ளிக்கல்வியை முடித்த கு. வெ. பாலசுப்பிரமணியன் தமிழில் இளங்கலை, முதுகலை மற்றும் முனைவர் பட்டங்களைப் பெற்றுள்ளார்.  
தஞ்சாவூர் பூண்டி திருபுட்பம் கல்லூரியில் 1968ல் இளநிலை விரிவுரையாளராகப் பணியில் இணைந்தும், 1968-70ல் வேலூர் ஊரிசு கல்லூரியில் தமிழ் விரிவுரையாளராகப் பணியில் இணைந்தும் பணியாற்றினார். 1970ல் அரசுக் கல்லூரியில் பணியாற்றத் தேர்ந்தெடுக்கப்பெற்றுத் திருவண்ணாமலை, திருச்சி பெரியார் கல்லூரி, கும்பகோணம், புதுக்கோட்டை ஆகிய ஊர்களில் அமைந்த அரசுக் கல்லூரிகளில் தமிழ்ப்பேராசிரியராகப் பணியாற்றியவர்.  
தஞ்சைத் தமிழ்ப் பல்கலைக்கழகத்தில் இலக்கியத் துறைத் தலைவராகவும், பொறுப்புப் பதிவாளராகவும் பணியாற்றியவர். கல்வெட்டு, சமூகப்பணி, முதியோர் கல்வி ஆகியவற்றில் சான்றிதழ்களும் படைப்பிலக்கியம், மொழியியல் ஆகியவற்றில் சிறப்புப் பயிற்சியும் பெற்றுள்ளார். 35 ஆண்டுகளாக ஆசிரியப் பணியாற்றியவர்.
இவரது நூல்கள் ஆராய்ச்சிக் கட்டுரை, கவிதை, செய்யுள் –நாடகம், சிறுகதை, இளைஞர்களுக்கான வழிகாட்டி என்ற பல்வேறு துறைகளில் அமைந்துள்ளன. இவர் ஒரு சீரிய இலக்கிய ஆய்வறிஞர்; சிறந்த பேச்சாளர். ஆங்கில நூல்களைத் தமிழுக்கு மொழிபெயர்க்கும் பேரறிவு பெற்றவர்.  
இவர் பல கல்விநிறுவனங்களின் பாடநூல் குழுக்களிலும் தேர்வுக் குழுக்களில் உறுப்பினராக உள்ளார். அனைத்துலகக் கருத்தரங்குகள், கவியரங்குகள் ஆகியவற்றிலும் பங்கு பெற்று வருகின்றார். அனைத்து இந்திய வானொலியில் முப்பதுக்கும் மேற்பட்ட சொற்பொழிவுகள் நிகழ்த்தியுள்ளார். தமிழகப் பல்கலைக்கழகங்களில் அறக்கட்டளைப் பொழிவுகள் நிகழ்த்திய பெருமைக்குரியவர்.
இலக்கியப்பணி, கல்விப்பணி ஆகியவை தவிர கு.வெ.பாலசுப்பி்ரமணியன் தமிழகத்திற்கு வருகை தரும் இந்தியத் தலைவர்கள் மற்றும் நடுவண் அரசு அலுவலர்களுக்குத் தமிழ்நாட்டுச் சுற்றுப்பயணத்தின்போதுமொழி பெயர்ப்பாளராகவும் பணியாற்றி வருகின்றார். 16 முனைவர் பட்ட மாணவர்களுக்கும் 24 ஆய்வியல் நிறைஞர் பட்ட மாணவர்களுக்கும் நெறியாளராகச் செயல்பட்டுள்ளார். தற்போது கு. வெ. பாலசுப்பிரமணியன் தஞ்சாவூரில் தமிழ் ஆய்வுப்பணிகளில் ஈடுபட்டுவருகிறார்.
# கு. வெ. பாலசுப்பிரமணியன்

## படைப்புகள்

கு. வெ. பாலசுப்பிரமணியனின் படைப்புகள்:
1. நந்தன் வெளியே நிற்கின்றான்
1. பாரதி வாழ்கிறார்
1. சங்க இலக்கியத்தில் கலையும் கலைக்கோட்பாடும்
1. காளவாய்
1. ஆய்வியல் நெறிகள்
1. சங்க இலக்கியம் (எட்டுத்தொகை & பத்துப்பாட்டு)
1. சங்க இலக்கியத்தில் புறப்பொருள் (1986)
1. சங்க இலக்கியத்தில் வாகைத்திணை
1. சங்க இலக்கியத்தில் சமூக அமைப்புகள் (1994) தமிழ்ப்பல்கலைக்கழக வெளியீடு
1. இலக்கிய நிழல்
1. கலம்பகத் திறன்
1. தமிழ் வீரநிலைக் கவிதை (2006 முனைவர் க. கைலாசபதியின் முனைவர் பட்ட ஆய்வேடு மொழிபெயர்ப்பு)
1. நிலாக்கால நினைவுகள்(கவிதைகள்)
1. துண்டு, (சிறுகதை)
1. நரசிம்மம்(சிறுகதை)
1. தாயத்து(சிறுகதை)
1. வண்டார்குழலி (காப்பியம்) தமிழக அரசின் பரிசில் பெற்றது
1. கயற்கண்ணி (நாடகம்)
1. தினமும் ஒரு தேவாரம்
1. சைவ சித்தாந்த அடிப்படைகள்
1. சிற்ப ரத்னாகரம்
1. காவிரி தமிழகத்தின் உயிரோட்டம்
1. அருணகிரியார்
1. ஐங்குறுநூறு குறிஞ்சித் திணை - செம்பதிப்பு
1. ஐங்குறுநூறு பாலைத் திணை - செம்பதிப்பு
1. அனைவர்க்கும் தமிழ் இலக்கணம்
1. இலக்கணத்தில் ஒரு நூறு வினாக்களும் விடைகளும்
1. சின்னான் (குறுங்காப்பியம்)
1. முத்திரை மொழி (குறுங்காப்பியம்)
# Module:Check for clobbered parameters

local p = {}  
local function trim(s)
return s:match('^%s*(.-)%s*$')
end  
local function isnotempty(s)
return s and s:match('%S')
end  
function p.check
local args = .args
local pargs = :getParent.args
local checknested = isnotempty(args['nested'])
local delimiter = isnotempty(args['delimiter']) and args['delimiter'] or ';'
local argpairs = {}  
for k, v in pairs(args) do
if type(k) == 'number' then
local plist = mw.text.split(v, delimiter)
local pfound = {}
local count = 0
for ii, vv in ipairs(plist) do
vv = trim(vv)
if checknested and pargs[vv] or isnotempty(pargs[vv]) then
count = count + 1
table.insert(pfound, vv)
end
end
if count > 1 then
table.insert(argpairs, pfound)
end
end
end  
local warnmsg = {}
local res = ''
local cat = ''
if args['cat'] and mw.ustring.match(args['cat'],'^[Cc][Aa][Tt][Ee][Gg][Oo][Rr][Yy]:') then
cat = args['cat']
end
local template = args['template'] and ' in ' .. args['template'] or ''
if #argpairs > 0 then
for i, v in ipairs( argpairs ) do
table.insert(
warnmsg,
mw.ustring.format(
'Using more than one of the following parameters%s: <code>%s</code>.',
template,
table.concat(v, '</code>, <code>')
if cat ~= '' then
res = res .. '[[' .. cat .. '|' .. (v[1] == * and ' ' or *) .. v[1] .. ']]'
end
end
end  
if #warnmsg > 0 then
res = require('Module:If preview')._warning({
table.concat(warnmsg, '
')
}) .. res
end  
return res
end  
return p
# கூடாட் மாவட்டம்

**கூடாட் மாவட்டம்**; (மலாய்: *Daerah Kudat*; ஆங்கிலம்: *Kudat District*) என்பது மலேசியா, சபா மாநிலம், கூடாட் பிரிவில் உள்ள ஒரு நிர்வாக மாவட்டம் ஆகும். கூடாட் மாவட்டத்தின் தலைநகரம் கூடாட் (*Kudat Town*).
# கூடாட் மாவட்டம்

## பொது

சபா, கூடாட் பிரிவில் உள்ள மாவட்டங்கள்:  
- கோத்தா மருடு மாவட்டம் (*Kota Marudu District*)
- கூடாட் மாவட்டம் (*Kudat District*)
- பித்தாசு மாவட்டம் (*Pitas District*)  
50 ஆண்டுகளுக்கு முன்பு வரை, கூடாட் நகரத்தைக் கடல் வழியாக மட்டுமே அணுக முடியும். இறுதியில் அங்கு ஒரு சாலை அமைக்கப்பட்டு கூடாட் நகரத்தையும் கோத்தா கினபாலு நகரத்தையும் இணைக்கச் செய்யப் பட்டது.  
கடந்த காலத்தில் கூடாட் மாவட்டம் தனிமைப்படுத்தப் பட்டதால், அது அதன் அசல் வசீகரத்தையும், பாரம்பரியத்தையும் தக்க வைத்துக் கொண்டது. இந்தத் தன்மைகள்தான் இன்று வரை கூடாட் மாவட்டத்தைச் சிறப்பு செய்கின்றன.
# கூடாட் மாவட்டம்

## பொது

### கூடாட் பிரிவின் மக்கள்தொகை

2010-ஆம் ஆண்டு நிலவரப்படி, கூடாட் பிரிவின் மக்கள்தொகை 186,516. இது சபாவின் மொத்த மக்கள்தொகையில் சுமார் 6 விழுக்காடு ஆகும். பெரும்பாலும் ருங்குஸ் (*Rungus*) மக்கள் வாழ்கின்றனர்.
# கூடாட் மாவட்டம்

## கூடாட் நகரம்

கூடாட் மாவட்டத்திற்குள் உள்ள மிகப்பெரிய நகரம் கூடாட். இதுவே முக்கியப் போக்குவரத்து மையமும் ஆகும். கூடாட் நகரத்தின் துறைமுகம் வழியாகக் கூடாட் பிரிவுக்கு ஏற்றுமதி இறக்குமதிச் சரக்குகள் கொண்டு செல்லப் படுகின்றன. இந்தப் பிரிவில் ஒரே ஒரு விமான நிலையம் மட்டுமே உள்ளது.  
சபாவில் உள்ள மற்ற நகரங்களான கோத்தா கினபாலு; பெனாம்பாங்; தாவாவ்; பாப்பார்; தெனோம் போன்ற நகரங்களைப் போலவே, கூடாட் நகரிலும் தொடக்கக் காலத்தில் இருந்தே சீன ’ஹக்கா’ மக்கள் மிகையாக வாழ்ந்து வருகின்றனர்.
# கூடாட் மாவட்டம்

## கூடாட் நகரம்

### சுற்றுலா

கூடாட் நகரம் அதன் கடற்கரைகளுக்குப் பிரபலமானது. சபா மாநிலத்தில் மாசு அடையாத கடற்கரைகள் இந்தக் கூடாட் நகரில்தான் உள்ளன.  
பாக் பாக் (*Bak Bak*), பாசிர் பூத்தே, கலாம்புனியான் (*Kalampunian*), தொருங்குங்கான் (*Torungkungan*) ஆகியவை மிகவும் பிரபலமான கடற்கரைகளாகும்.
# எம். பிரனேஷ்

**எம். பிரனேஷ்** 5 சனவரி 2023 அன்று சதுரங்கப் போட்டியில் இந்தியாவின் 79வது கிராண்ட்மாஸ்டராக தேர்வு செய்யப்பட்டார். 16 வயதான பிரனேஷ் காரைக்குடியைச் சேர்ந்த முதல் கிராண்ட்மாஸ்டர், தமிழகத்திலிருந்து 28வது கிராண்ட் மாஸ்டர் ஆவார். பிரனேஷ் இந்த நிகழ்வுக்கு முன்னதாக மூன்று விதிமுறைகளை முடித்திருந்தார். ஃபிட் சர்க்யூட்டின் முதல் போட்டியான ரில்டன் கோப்பையின் வெற்றியாளராக இந்தியாவைச் சேர்ந்த எம். பிரனேஷ் 22வது தரவரிசையில், ஸ்டாக்ஹோமில் களம் இறங்கி, 8 ஆட்டங்களில் வென்று, சர்வதேச செஸ் மாஸ்டர்களான கான் குசுக்சாரி (ஸ்வீடன்) மற்றும் செஸ் கிராண்ட் மாஸ்டர் நிகிதா மெஷ்கோவ்ஸ் (லாட்வியா) ஆகியோரை விட முழுப் புள்ளியையும் பெற்றுள்ளார்.  
ஸ்வீடனில் நடைபெற்ற 2022/2023 ரில்டன் கோப்பைப் போட்டி டிசம்பர் 27 முதல் ஜனவரி 5 வரை நடைபெற்றது மற்றும் 29 தேசிய கூட்டமைப்புகளை பிரதிநிதித்துவப்படுத்தும் 136 வீரர்களை ஒன்றிணைத்தது. இந்த வெற்றிக்காக அவர் பெறும் 6.8 சர்க்யூட் புள்ளிகளுடன் எம். பிரனேஷ் தற்போது பன்னாட்டு சதுரங்கக் கூட்டமைப்பு போட்டியின் ஆரம்பச் சுற்றில் தலைவராக உள்ளார். ஆண்டின் இறுதிக்குள் அதிகப் புள்ளிகளைக் குவிப்பவர் என எதிர்பார்க்கப்படுகிறது. 2024ல் பன்னாட்டு சதுரங்கக் கூட்டமைப்பு வேட்பாளராக எம். பிரனேஷ் தகுதி பெறுகிறார்.
# பித்தாசு மாவட்டம்

**பித்தாசு மாவட்டம்** அல்லது **பித்தாஸ் மாவட்டம்**; (மலாய்: *Daerah Pitas*; ஆங்கிலம்: *Pitas District*) என்பது மலேசியா, சபா மாநிலம், கூடாட் பிரிவில் உள்ள ஒரு நிர்வாக மாவட்டம் ஆகும். பித்தாசு மாவட்டத்தின் தலைநகரம் பித்தாசு (*Pitas Town*).  
இந்த நகரம், சபா மாநிலத்தின் தலைநகரமான கோத்தா கினபாலுவில் இருந்து வட கிழக்கே 170 கி.மீ. தொலைவில் அமைந்து உள்ளது.
# பித்தாசு மாவட்டம்

## பொது

சபா, கூடாட் பிரிவில் உள்ள மாவட்டங்கள்:  
- கோத்தா மருடு மாவட்டம் (*Kota Marudu District*)
- கூடாட் மாவட்டம் (*Kudat District*)
- பித்தாசு மாவட்டம் (*Pitas District*)  
பித்தாசு நகருக்கு அருகே மாலுபாங் கிராமம் (*Malubang Village*) உள்ளது. இங்கு குறைந்த அளவில் கடல் பெருக்கு இருக்கும் போது மில்லியன் கணக்கான பவளங்களால் உருவாக்கப்பட்ட ஒரு தீவு தெரியும். இதைப் பார்க்க தொலைதூரத்தில் இருந்தும் சுற்றுலா பயணிகள் வருகிறார்கள்.
# பித்தாசு மாவட்டம்

## சொற்பிறப்பியல்

பித்தாசு என்பது சுங்கை மொழியின் நோபிதாசு (*Nopitas*) என்ற சொல்லில் இருந்து பெறப்பட்டது. "இழந்தது" என்று பொருள்படும். பெங்கோகா ஆற்றில் (*Bengkoka River*) ஒருமுறை வெள்ளப்பெருக்கு ஏற்பட்டது.  
கடும் வெள்ளப் பெருக்கின் விளைவாக ஆறு துண்டிக்கப்பட்டது. அந்த வகையில் அக்கால மக்களின் பேச்சு வழக்கான சொல் பின்னர் காலத்தில் பித்தாசு என்று மருவியது.
# பித்தாசு மாவட்டம்

## வரலாறு

பித்தாசு மாவட்டம் ஒரு காலத்தில் கூடாட் மாவட்டத்தின், நிர்வாகத்தின் கீழ் இருந்தது. பித்தாசு 1974 வரை ஒரு சிறிய மாவட்டமாக மட்டுமே இருந்தது. பின்னர் 1975 ஆம் ஆண்டு முழு மாவட்டமாக அங்கீகரிக்கப்பட்டது.  
மாவட்ட அலுவலகம் பலமுறை வெவ்வேறு இடங்களுக்கு மாற்றப் பட்டது. 1999-ஆம் ஆண்டில் பித்தாசு மாவட்ட அலுவலகம் முற்றிலும் தீக்கிரையானது; மற்றும் மாவட்டத்தைப் பற்றிய மிக முக்கியமான ஆவணங்களும் அந்தத் தீ விபத்தில் அழிந்து விட்டன.
# பித்தாசு மாவட்டம்

## மக்கள் தொகையியல்

2010-ஆம் ஆண்டு மக்கள் தொகை கணக்கெடுப்பின்படி, பித்தாசு மாவட்டத்தின் மக்கள் தொகை 37,808 ஆகும். பெரும்பான்மையோர் ருங்குசு (*Rungus*) இனக் குழுவினர். இவர்களுக்கு அடுத்து ஓராங் சுங்கை இன மக்களும் அதிகமாக உள்ளனர்.  
அத்துடன் அருகில் உள்ள தெற்கு பிலிப்பீன்சு பகுதியின் சூலு தீவுக்கூட்டம் (*Sulu Archipelago*); மற்றும் மிண்டனாவோ (*Mindanao*) பகுதியில் இருந்தும், கணிசமான எண்ணிக்கையில் சட்டவிரோதமாகக் குடியேறியவர்களும் உள்ளனர்.
# மாநிற சுண்டெலி

**மாநிற சுண்டெலி** (*Fawn-colored mouse*-*மசு செர்விகாலர்*) என்பது முரிடே குடும்பத்தில் உள்ள கொறிக்கும் சிற்றினமாகும். இது கம்போடியா, இந்தியா மற்றும் இந்தோனேசியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது.
# மாநிற சுண்டெலி

## விளக்கம்

மாநிற சுண்டெலியின் வாழிடம், இரண்டாம் நிலை காடுகள், புல்வெளிகள், தூரிகைகள், நெல் வயல்கள் மற்றும் கடல் மட்டத்திலிருந்து 2000 மீ உயரத்தில் உள்ள மற்ற சாகுபடிப் பகுதிகள். இதன் உடல் நீளம் 70 முதல் 95 மி.மீ. வாலின் நீளம் 50 முதல் 70 மி.மீ. வரையும், காதின் நீளம் 13 முதல் 15 மிமீ வரையும் உடல் எடை 8 முதல் 17 கிராம் வரையுள்ள நடுத்தர அளவிலான எலியாகும். இதனுடைய உரோமங்கள் மென்மையானது. உரோமங்கள் முதுகில் ஆரஞ்சு-பழுப்பு நிறத்திலிருந்து சாம்பல் நிறம் வரையிலும், வயிற்றுப்பகுதியில் வெண்நுரை நிறத்திலிருந்து சாம்பல் நிறமாக மாறுபடும். இதன் பாதங்கள் வெள்ளை நிறத்தில் சிறியவையாக உள்ளது.
# மாநிற சுண்டெலி

## விளக்கம்

### உணவு

இதன் உணவில் விதைகள் மற்றும் பூச்சிகள் உள்ளன.
# மாநிற சுண்டெலி

## விளக்கம்

### இனப்பெருக்கம்

மூன்று வாரக் கர்ப்பத்திற்குப் பிறகு, பெண் சுண்டெலி 5 முதல் 6 குட்டிகளை ஈணும். இவை 21 நாட்களுக்குப் பிறகு பாலூட்டப்படுகின்றன.  
மாநிற சுண்டெலி இரவாடுதல் வகையின. இவை மிகவும் சுறுசுறுப்பானவை. இவை வளைகளை அறைகளுடன் மண்ணில் துளைகளைத் தோண்டி அமைக்கின்றன.
# சைப்பிரசு சுண்டெலி

**சைப்பிரசு சுண்டெலி** (*Cypriot mouse*-*மசு சைப்பிராகசு*) என்பது சைப்பிரசில் மட்டும் காணப்படும் எலி சிற்றினமாகும். இந்த அகணிய உயிரி துரொடோசு மலைப் பகுதியின் திராட்சைத் தோட்டங்கள் மற்றும் வயல்களை முதன்மையான வாழ்விடமாகக் கொண்டுள்ளன.
# சைப்பிரசு சுண்டெலி

## வகைப்பாட்டியல்

2004ஆம் ஆண்டில் துர்காம் பல்கலைக்கழகத்தின் ஆராய்ச்சியாளர் தாமஸ் குச்சி இந்த சுண்டெலியினைத் தனிச் சிற்றினமாக அங்கீகரித்தார். இதனை முறையாக 2006,12 அக்டோபர் நாளிட்ட *சூடாக்சா* ஆய்விதழ் வெளியிட்டது.  
சைப்பிரசு சுண்டெலி மற்ற ஐரோப்பியச் சுண்டெலிகளிடமிருந்து வேறுபடுத்தும் பண்புகளைக் கொண்டுள்ளது. இவை பெரிய காதுகள், கண்கள் மற்றும் பற்கள் ஆகும். டி. என். ஏ. சோதனைகள் இதனைத் தனித்துவமான சிற்றினம் என உறுதிப்படுத்தியது. இதன் தாயகம் சைப்பிரசு.  
"மத்தியதரைக்கடல் தீவுகளின் மற்ற அனைத்து உள்ளூர் பாலூட்டிகளும் மனிதனின் வருகையைத் தொடர்ந்து இறந்துவிட்டன. இந்த அழிவில் இரண்டு வகையான மூஞ்சூறு தப்பின. சைப்பிரசு சுண்டெலி மட்டுமே இன்னும் உயிருடன் இருக்கும் ஒரே ஒரு கொறித்துண்ணியாகும். மேலும் இது வாழும் தொல்லுயிர் எச்சமாகக் கருதப்படலாம்" என்று குச்சி தெரிவிக்கின்றார். கிரேக்கத் தொன்மவியல் கருத்தின்படி சைப்பிரசு அப்ரோடிட்டின் பிறப்பிடமாக இருப்பதால், முதலில், குச்சி இதை *மசு அப்ரோடைட்* என்று அழைக்க விரும்பினார்.
# வேலைக்காரச் சுண்டெலி

**வேலைக்காரச் சுண்டெலி** (*Servant mouse*-மசு பேமுலச'') அல்லது **பான்கோத்தே சுண்டெலி**, முரிடே குடும்பத்தில் உள்ள கொறிக்கும் சிற்றினமாகும். இது தென்னிந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இங்கு இது எரவிகுளம் தேசிய பூங்கா, அவலாஞ்சி, காளப்பட்டி மற்றும் குன்னூர் ஆகியபகுதில் இவற்றின் பரவல் மட்டுப்படுத்தப்பட்டுள்ளது.
# வேலைக்காரச் சுண்டெலி

## வாழ்விடம் மற்றும் சூழலியல்

வேலைக்காரச் சுண்டெலி இரவுநேர நிலப்பரப்பு கொறித்துண்ணி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள் மற்றும் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும். இது பொதுவாக 1,540–2,400 மீட்டர் உயரத்தில் உள்ளப் பகுதிகளில் காணப்படுகிறது.
# வேலைக்காரச் சுண்டெலி

## பாதுகாப்பு நிலை

1996ஆம் ஆண்டு முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக வகைப்படுத்தப்பட்டுள்ளது. தற்போது இச்சுண்டெலி வசிக்கும் பகுதியில் 500க்கும் குறைவாக எண்ணிக்கையில் உள்ளதாக மதிப்பிடப்பட்டுள்ளது. இது அளவு மற்றும் தரத்தில் குறைந்து வருவதாகக் கருதப்படுகிறது. இந்திய வனவிலங்கு பாதுகாப்புச் சட்டம் 1972, 2002-ல் திருத்தப்பட்ட அட்டவணை V-ல் பட்டியலிடப்பட்ட இனமாக உள்ளது.
# லைஃப் ஆஃப் எ கிங்

**லைஃப் ஆஃப் எ கிங்** (*Life of a King*) என்பது ஜேக் கோல்ட்பெர்கர் இயக்கிய 2013 ஆம் ஆண்டு வெளியான அமெரிக்க நாடகத் திரைப்படமாகும். இப் படத்தில் கியூபா குடிங் ஜூனியர், டென்னிஸ் ஹேஸ்பெர்ட், லிசாகே ஹாமில்டன் ஆகியோர் நடித்துள்ளனர் .
# லைஃப் ஆஃப் எ கிங்

## கதைச்சுருக்கம்

இளமையில் செய்த ஒரு குற்றச் செயலுக்காக 20 ஆண்டுகளை சிறையில் கழித்துவிட்டு 45 வயதில் வெளியே வருகிறார் யூஜின் (கியூபா குடிங் ஜூனியர்). சிறையில் இருந்து வந்தவர் என்பதால் வாழ்க்கை கடினமானதாக இருக்கிறது. பல சிரமங்களுக்கு இடையில் வாசிங்டன் சிடி உயர்நிலைப்பளியில் பாதுகாவலர் பணியில் சேர்கிறார். அங்கே பதின்மத்தின் இறுதியில் உள்ள மாணவர்கள் பலர் போதைப் பொருட்களை பாவித்தல், குற்ற உலகுடன் தொடர்பு கொள்ளுதல் என அவர்களின் எதிர்காலத்தை தொலைக்கும் நிலையில் உள்ளனர்.  
சிறுவயதில் தன்னை யாரும் ஆற்றுப்படுத்தாத்தால் தன் வாழ்வு தலை கீழாக ஆனதைப்போல இவர்கள் வாழ்வும் ஆகக்கூடாது என எண்ணுகிறார். அந்த மாணவர்களை அதிலிருந்து மீட்க ஒரு திட்டம் வகுக்கிறார். ஒரு வாடகைக் கட்டடத்தில் சதுரங்க விளையாட்டு மையத்தை உருவாக்குகிறார். சிறையில் தான் கற்றுக் கொண்ட சதுரங்க நுட்பத்தை வழி மாறிப்போகும் நிலையில் உள்ள மாணவர்களுக்கு கற்றுத் தருகிறார். அதன் வழியாக அவர்களின் கவனத்தை திசைத் திருப்புகிறார். இவ்வாறு அவரிடம் பயிற்சி பெற்ற மாணவனான தஹிம் (மால்கம் மேஸ்) அமெரிக்க கிராண்டு மாஸ்டர் வாகையரில் கௌரவமான தோல்வியடைந்து பாராட்டுகளைப் பெறுகிறான்.
# லைஃப் ஆஃப் எ கிங்

## நடிகர்கள்

- யூஜினாக கியூபா குடிங் ஜூனியர்
- செர்சியாக டென்னிஸ் ஹேஸ்பெர்ட்
- ஷீலா கிங்காக லிசாகே ஹாமில்டன்
- தஹிமாக மால்கம் மேஸ்
- ரோண்டாவாக ஜெய்தா-இமான் பெஞ்சமின்
- டேனியல் ரோஸ்
- கெவின் ஹென்ட்ரிக்ஸ் வேர்க்கடலையாக
- ஜே. தாமஸ் கெய்ன்ஸாக பிளேக் கூப்பர் கிரிஃபின்
# லைஃப் ஆஃப் எ கிங்

## வெளியீடு

இந்தத் திரைப்படம் 2013 லாஸ் ஏஞ்சல்ஸ் திரைப்பட விழாவில் திரையிடப்பட்டது. மேலும் பொதுமக்களுக்கான அமெரிக்க வெளியீட்டை 2014 சனவரி 17 அன்று மில்லினியம் என்டர்டெயின்மெண்ட் வெளியிட்டது.
# லைஃப் ஆஃப் எ கிங்

## வரவேற்பு

*லைஃப் ஆஃப் எ கிங்* விமர்சகர்களிடமிருந்து கலவையான விமர்சனங்களைப் பெற்றது. வாசிங்டன் போஸ்ட் இப்படத்திற்கு நான்கு நட்சத்திரங்களில் மூன்று நட்சத்திரங்களை வழங்கியது. விமர்சகர்களின் மதிப்புரைகளின் அடிப்படையில் 100க்கு 52 மதிப்பீட்டை மதிப்பாய்வு திரட்டல் இணையதளமான Metacritic வழங்கியது.
# பொருநை இலக்கியத் திருவிழா

**பொருநை இலக்கியத் திருவிழா** (*Porunai Literary Festival*) இந்திய மாநிலமான தமிழ்நாட்டின் திருநெல்வேலி நகரத்தில் 2022-ஆம் ஆண்டு நவம்பர் மாதம் 26, 27 தேதிகளில் நடைபெற்றது. தமிழ் மொழியின் இலக்கிய மரபுகளைக் கொண்டாடும் வகையில் ஆண்டுக்கு ஐந்து திருவிழாக்கள் நடத்தப்படும் என்ற தமிழக அரசின் முடிவை செயல்படுத்தும் விதமாக இத்திருவிழா முன்னெடுக்கப்பட்டது. பொருநை, வைகை, காவேரி, சிறுவாணி என்ற நதி நாகரீக அடிப்படையில் நகரங்கள் தேர்ந்தெடுக்கப்பட்டு நான்கு விழாக்களும் இறுதியில் சென்னையில் ஒரு விழாவும் கொண்டாடுவது என தீர்மானிக்கப்பட்டது. முதல் இலக்கியத் திருவிழா பொருநை நதி பாயும் திருநெல்வேலி நகரத்தில் மாவட்ட ஆட்சித்தலைவர் வி. விஷ்ணு தலைமையில் நடைபெற்றது.
இரண்டு நாட்கள் நடைபெற்ற இந்நிகழ்வில் தென் மாவட்டங்களைச் சேர்ந்த 132 படைப்பாளிகளும் கலைஞர்களும் கலந்து கொண்டனர். தேவராட்டம், தோல்பாவைக் கூத்து, கணியான் கூத்து, நாடகம், நவீன நாடகம் போன்ற நிகழ்வுகள் நடைபெற்றன. ஓவியக் கண்காட்சி, புகைப்படக் கண்காட்சி, புத்தகக் கண்காட்சி, பழம் பொருட்கள் கண்காட்சி, ஓலைச்சுவடி கண்காட்சி போன்ற கண்காட்சி நிகழ்வுகளும் நடைபெற்றன. பொதுநூலகத் துறை இயக்குநர் இளம்பகவத் நிகழ்ச்சிகளை ஒருங்கிணைத்தார்.
# பொருநை இலக்கியத் திருவிழா

## தொடக்க விழா

பொருநை இலக்கியத் திருவிழாவை காணொளி வாயிலாக தமிழ்நாடு முதல்வர் மு.க.ஸ்டாலின் துவக்கி வைத்தார். விழாவுக்கு ஆட்சியர் வே. விஷ்ணு தலைமை வகித்தார். பொது நூலக இயக்கக இயக்குநர் க. இளம்பகவத், பாளையங்கோட்டை சட்டமன்ற உறுப்பினர் மு. அப்துல் வகாப், திருநெல்வேலி மாநகராட்சி தந்தை பி. எம். சரவணன், ஆணையர் சிவ கிருட்டிணமூர்த்தி, அமைச்சர்கள் இராச கண்ணப்பன், அன்பில் மகேசு பொய்யாமொழி, கேரள எழுத்தாளர் கல்பட்டா நாராயணன், சாகித்திய அகாதமி விருதாளர் வண்ணதாசன், எழுத்தாளர் பவா செல்லத்துரை ஆகியோர் கலந்து கொண்டனர். மாலையில் நடந்த நிகழ்ச்சியில் தூத்துக்குடி பாராளுமன்ற உறுப்பினருமான கனிமொழி கலந்து கொண்டு சிறப்புரையாற்றினார்.  
தொடர்ந்து பாளையங்கோட்டை நேருஜி கலையரங்கம், நூற்றாண்டு மண்டபம், மேலக்கோட்டை வாசல், பிபிஎல் திருமண மண்டபம், வஉசி அரங்கம் ஆகிய ஐந்து இடங்களில் தமிழ் மொழியின் பெருமையை பறைசாற்றும் வகையில் கருத்தரங்கம், கவியரங்கம், ஓலைச்சுவடிகள் கண்காட்சி, மாணவ மாணவிகளுக்கு போட்டிகள் என நடைபெற்றன.
# பொருநை இலக்கியத் திருவிழா

## நிகழ்ச்சிகள்

### நேருஜி கலையரங்க நிகழ்வுகள்

தற்கால இலக்கியம், பழந்தமிழ் இலக்கியம், மொழிபெயர்ப்பு இலக்கியம், நாட்டார் இலக்கியம் போன்ற தலைப்புகளில் சிறப்புரைகள் இங்கு நிகழ்ந்தன.  
இலக்கியத்தில் இன்று என்ற தலைப்பில் எழுத்தாளர்கள் கலாப்பிரியா, தமிழ்ச்செல்வன், எம்.எம். தீன் ஆகியோர் உரை நிகழ்த்தினர். பாரெங்கும் பைந்தமிழ் என்ற நிகழ்ச்சியில் பொது நூலக இயக்குநர் க. இளம்பகவத்தும் தமிழ்நாடு பாடநூல் மற்றும் கல்வியியல் பணிகள் கழக இணை இயக்குநர் சங்கர சரவணனும் பேசினார்கள். ஜோ.டி.குருஸ், மருத்துவர் கு. சிவராமன், கவிஞர் நட. சிவக்குமார் ஆகியோரின் கலந்துரையாடல் நிகழ்ச்சி, பேராசிரியர் வளனரசு, தமிழாசிரியர் படிக்க ராமு, பேராசிரியர் இந்து பாலா, செந்தில் நாயகம் போன்றவர்கள் பங்கேற்ற பழந்தமிழ் இலக்கிய நிகழ்ச்சிகளும் இக்கு நடைபெற்றன. மாலையில் நாடகம், வில்லுப்பாட்டு, தேவராட்டம் போன்ற கலை நிகழ்ச்சிகள் நடைபெற்றன.